Document ID: 31999R1124

KOMISSION ASETUS (EY) N:o 1124/1999,
annettu 28 päivänä toukokuuta 1999,
asetusten (EY) N:o 1524/98, (ETY) N:o 2999/92 ja (EY) N:o 3010/94 muuttamisesta sekä Ranskan merentakaisten departementtien, Madeiran ja Kanariansaarten hedelmä- ja vihannesjalosteiden hankintatukien vahvistamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tiettyjä maataloustuotteita koskevista erityistoimenpiteistä Ranskan merentakaisten departementtien hyväksi 16 päivänä joulukuuta 1991 annetun neuvoston asetuksen (ETY) N:o 3763/91(1), sellaisena kuin se on viimeksi muutettuna asetuksella (EY) N:o 2598/95(2), ja erityisesti sen 2 artiklan 6 kohdan,
ottaa huomioon tiettyjä maataloustuotteita koskevista erityistoimenpiteistä Azorien ja Madeiran hyväksi 15 päivänä kesäkuuta 1992 annetun neuvoston asetuksen (ETY) N:o 1600/92(3), sellaisena kuin se on viimeksi muutettuna komission asetuksella (EY) N:o 562/98(4), ja erityisesti sen 10 artiklan,
ottaa huomioon tiettyjä maataloustuotteita koskevista erityistoimenpiteistä Kanariansaarten hyväksi 15 päivänä kesäkuuta 1992 annetun neuvoston asetuksen (ETY) N:o 1601/92(5), sellaisena kuin se on viimeksi muutettuna asetuksella (EY) N:o 2348/96(6), ja erityisesti sen 3 artiklan 4 kohdan,
sekä katsoo, että
(1) asetuksen (ETY) N:o 3763/91 2 artiklan 4 kohdassa, asetuksen (ETY) N:o 1600/92 3 artiklan 2 kohdassa ja asetuksen (ETY) N:o 1601/92 3 artiklan 2 kohdassa säädettyjen tukien määrät vahvistetaan hedelmien ja vihannesten, kasvien sekä kukkien aloja koskevien Ranskan merentakaisten departementtien hyväksi annettujen erityistoimenpiteiden soveltamista koskevista yksityiskohtaisista säännöistä 16 päivänä heinäkuuta 1998 annetussa komission asetuksessa (EY) N:o 1524/98(7), sellaisena kuin se on muutettuna asetuksella (EY) N:o 2783/98(8), Madeiran hedelmä- ja vihannesjalostealan tuotteiden erityisen hankintajärjestelmän soveltamista koskevista yksityiskohtaisista säännöistä 15 päivänä lokakuuta 1992 annetussa komission asetuksessa (ETY) N:o 2999/92(9), sellaisena kuin se on viimeksi muutettuna asetuksella (EY) N:o 1291/98(10), ja Kanariansaarten hedelmä- ja vihannesjalostealan tuotteiden hankintaa koskevan tuen vahvistamisesta neuvoston asetuksen (ETY) N:o 1601/92 2 ja 3 artiklassa säädetyn järjestelmän mukaisesti 12 päivänä joulukuuta 1994 annetussa komission asetuksessa (EY) N:o 3010/94(11), sellaisena kuin se on viimeksi muutettuna asetuksella (EY) N:o 1249/97(12),
(2) olisi mukautettava edellä tarkoitettuja määriä ottaen huomioon maailmanmarkkinoiden hankintaedellytykset, jotka ovat muuttuneet erityisesti tuonnin tariffimenettelyn ja tuontihintojen muutosten vuoksi; on aiheellista vahvistaa jokaiselle tuotteelle tai tuoteryhmälle tuen määrä kyseisen tuotteen eri koostumuksiin tariffinimikkeistön mukaisesti sovellettavien tullien keskiarvon perusteella; tätä varten olisi muutettava edellä mainitut komission soveltamisasetukset ja säädettävä toimenpiteiden voimaantulosta kunkin arvioidun hankintataseen seuraavan soveltamisjakson alusta, ja
(3) tässä asetuksessa säädetyt toimenpiteet ovat hedelmä- ja vihannesjalosteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 1542/98 liitteessä I oleva B osa seuraavasti:
"B osa: 1 artiklan 2 kohdassa tarkoitettujen tukien määrät.
TAULUKON PAIKKA "
2 artikla
Korvataan asetuksen (ETY) N:o 2999/92 2 artikla seuraavasti:
" 2 artikla
Asetuksen (ETY) N:o 1600/92 3 artiklan 2 kohdassa säädetty tuki liitteessä olevan arvioidun hankintataseen kullekin tuotteelle vahvistetaan seuraavasti:
TAULUKON PAIKKA "
3 artikla
Korvataan asetuksen (ETY) N:o 3010/94 liite seuraavasti:
"LIITE
TAULUKON PAIKKA "
4 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä heinäkuuta 1999, lukuun ottamatta 1 artiklaa, jota sovelletaan 1 päivästä tammikuuta 2000.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 28 päivänä toukokuuta 1999.

Labels: 3
18
17
19